2. ΝΟΜΟΣ 6185 της 14/17 Ιουλ. 1934 Περί παραπομπής ενώπιον του Πλημμελειοδικείου Πειραιώς πλημμελημάτων τινών υπαγομένων εις την δικαιοδοσίαν των εν Αθήναις Πλημμελειοδικών. Άρθρον μόνον 1.Επιτρέπεται όπως πλημμελήματα τελεσθέντα εν τη περιφερεία των δήμων Αθηναίων και Καλλιθέας, ως και των κοινοτήτων Μοσχάτου, Παλαιού Φαλήρου, Καλαμακίου, Κομνηνών, Ελληνικού και Γλυφάδος παραπέμπωνται προς εκδίκασιν ενώπιον του Πλημμελειοδικείου Πειραιώς, τριμελούς ή μονομελούς. Περί της παραπομπής αποφαίνεται συγχρόνως μετά της ουσίας το Συμβούλιον των εν Αθήναις Πλημμελειοδικών επί τη προτάσει του Εισαγγελέως, ως και το Συμβούλιον των εν Αθήναις Εφετών, όταν εισάγηται ενώπιον αυτού, η υπόθεσις συνεπεία ανακοπής ή κατ’ εφαρμογήν του άρθρου 267 της Ποινικής Δικονομίας. Δύναται να διαταχθή η παραπομπή και πλημμελημάτων, εφ’ ων εξεδόθησαν τελεσίδικα βουλεύματα δι’ αποφάσεως του Συμβουλίου των εν Αθήναις Πλημμελειοδικών, αποφαινομένου ανεκκλήτως επί τη προτάσει του Εισαγγέλεως. 2.Διαταχθείσης της παραπομπής την περαιτέρω άσκησιν της ποινικής αγωγής ενεργεί ο Εισαγγελεύς Πειραιώς. Η ισχύς του νόμου τούτου είναι αμφίβολος μετά τα άρθρα 122 § 1 και 591 εδ. ιθ΄ της νέας Ποιν. Δικονομίας. 